
Ο Πρόεδρος του Δημοτικού Συμβουλίου στην 108η επέτειο Διάσπασης 
του Μακεδονικού Μετώπου 
Τη θυσία των συμμάχων, που έπεσαν στον Μεγάλο Πόλεμο για την ελευθερία και την παγκόσμια ειρήνη, μνημόνευσαν όσοι παρέστησαν, χθες, στο Διασυμμαχικό Μνημείο Πολυκάστρου, όπου τιμήθηκε 108η επέτειος της Διάσπασης του Μακεδονικού Μετώπου. 
Στην τελετή μνήμης και τιμής, που διοργάνωσε ο Δήμος Παιονίας, την κυβέρνηση εκπροσώπησε ο Υφυπουργός Ανάπτυξης Σταύρος Καλαφάτης, ο οποίος επισήμανε σε δήλωσή του ότι η απόδοση της οφειλόμενης τιμής στους πεσόντες του Α’ Παγκοσμίου Πολέμου έγκειται στην οικοδόμηση ενός μέλλοντος, όπου οι λαοί θα συναντώνται σε πεδία συνεργασίας και όχι σε πεδία μαχών. 
Ο Δήμος Κιλκίς εκπροσωπήθηκε στην εκδήλωση από τον Πρόεδρο του Δημοτικού Συμβουλίου Αναστάσιο Καζαντζίδη.   
